Imaginați-vă că sunteți pe o stradă din America
și un japonez vă întreabă:
„Mă scuzați, cum se numește acest cvartal?”
Îi răspundeți: „Îmi pare rău. Asta e strada Oak și aia e strada Elm.
Aici e numărul 26, acolo e 27.”
El spune: „Bine, dar cum se numește cvartalul?”
Îi răspundeți: „Ei bine, cvartalele nu au nume.
Străzile au nume.
Cvartalele sunt doar spațiile fără nume dintre străzi.”
El pleacă puțin nedumerit și dezamăgit.
Imaginați-vă acum că sunteți pe o stradă, oriunde în Japonia.
Și întrebați pe cineva:
„Mă scuzați, cum se numește această stradă?”
Vi se răspunde: „Acela e cvartalul 17 și acesta e 16.”
Și îi spuneți: „Bine, dar care este numele străzii?”
Și vă răspunde: ''Străzile nu au nume.''
''Cvartalele au nume.''
Să ne uităm pe Google Maps. Avem aici cvartalele 14, 15, 16, 17, 18, 19.
Toate aceste cvartale au nume.
Străzile sunt doar spațiile fără nume dintre cvartale.
Atunci îi spuneți: ''Atunci cum știți ce adresă aveți?''
El spune: ''E simplu. Acesta e Districtul Opt.''
''Cvartalul 17, casa nr.1''
Îi spuneți: ''Bine, dar plimbându-mă prin cartier,''
''am observat că numărătoarea caselor nu este în ordine.''
El spune: ''Ba da. Casele sunt numerotate în ordinea în care au fost construite.''
''Prima casă construită în cvartal e casa nr.1.''
''A doua casă construită e nr. 2.''
''A treia e casa nr.3. E ușor.''
Uneori trebuie să mergem
în partea cealaltă a lumii
ca să verificăm cunoștințele pe care nici nu știam că le avem
și să ne dăm seama că și opusul lor poate fi adevărat.
De exemplu, sunt doctori în China
care cred că e sarcina lor să te țină sănătos.
În lunile în care ești sănătos, îi plătești
și când ești bolnav nu trebuie să-i plătești pentru că asta înseamnă
că nu și-au făcut bine meseria. Ei se îmbogățesc când ești sănătos, nu când ești bolnav.
(Aplauze)
În muzică, ''unu''
este primul timp, începutul frazei muzicale. Unu, doi, trei, patru.
Dar în muzica vest-africană, ''unu''
e considerat sfârșitul frazei,
cum ar fi punctul de la sfârșitul propoziției.
Îl auziți nu numai în frază, dar și în modul în care numără muzica.
Doi, trei, patru, unu.
Și această hartă e corectă.
(Râsete în sală)
E o zicală potrivit căreia orice ai spune bun despre India,
opusul e de asemenea adevărat.
Așa că să nu uităm că, la TED sau oriunde ați fi,
indiferent de ideea genială pe care o aveți sau o auziți,
și opusul acesteia poate fi adevărat.
Vă mulțumesc foarte mult.